armvectores/hy_wikipedia_2023 huggingface dataset:
(5426) Շարփ

(5426) Շարփ (անգլ.՝ Sharp), աստերոիդ աստերոիդների գոտի ներքին մասում։ Հայտնաբերվել է 1985 թվականի փետրվարի 16-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 1,955055 ա. մ., առավելագույնը մոտենում է 1,7275 ա. մ. հեռավորության վրա և հեռանում 2,1826 ա. մ.։ Արեգակի շուրջ մեկ ամբողջական պտույտ է կատարում 998,47 երկրային օրվա ընթացքում, իր ուղեծրով շարժվելով միջինում 0,36055 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,8° անկյուն։
Շարփ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5426) Շարփ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խնայողություն

Խնայողություն, գործողությունների համակարգ, որը հանգեցնում է ցանկացած ռեսուրսների չափավոր սպառմանը։


== Հնում ==
Արիստոտելը խնայողությունը չէր համարում բարգավաճում։ Նրան ավելի շատ գրավում էր առատաձեռնությունը, որը միջին տեղ էր զբաղեցնում ագահության և շռայլության միջև։
Հռոմեացիները խնայողությունը ավելացրել են իրենց արժանիքների ցանկի մեջ՝ այն որակելով որպես խնայողություն առանց ագահության։


== Նոր ժամանակներ ==
Խնայողությունը հաստատապես ընդգրկվել է բուրժուական հասարակության արժանիքների մեջ մի փոքր փոփոխված իմաստով՝ փողեր վատնելու պարտադիր պլանավորում։
Ադամ Սմիթը, կրկնօրինակելով Արիստոտելի հայացքները, խնայողությունը սահմանեց որպես ագահության և շռայլության միջինը՝ առաջինը հայտարարելով որպես թերություն, երկրորդը՝ որոշ իրերի հանդեպ ավելորդ հետաքրքրություն։
Խնայողության նոր նշանակությունն այն է, որ այն ոչ թե հակասում է նյութական արժեքների հետապնդմանը, այլ կարգավորում է այն՝ հետագա տիրապետումը առավելագույնի հասցնելու նպատակով։ Սա իր արտահայտությունն է գտել Բենջամին Ֆրանկլինի աֆորիզմներում. «Խնայված կոպեկը աշխատած կոպեկ է» (անգլ.՝ a penny saved is a penny earned) և «Մի՛ վատնիր, որ չզղջաս» (անգլ.՝ waste not, want not)։
Գերմանիայում Ֆրիդրիխ Վիլհելմ I-ի օրոք խնայողությունը ընդգրկվեց պրուսական արժանիքների ցանկի մեջ։ Ինքը՝ արքան, այնքան ակտիվ էր կիրառում այս արժանիքը, որ ձևավորվեց «Հանուն պրուսական արքայի» արտահայտությունը ֆր.՝ pour le Roi de Prusse։


== Ծանոթագրություններ ==


== Աղբյուրներ ==
Հոդված «Խնայողություններ» Եֆրեմովի ժամանակակից բացատրական բառարան
Միքայել Դ. Չան. Արիստոտելը և Համիլթոնը առևտրի և ղեկավարության մասին. Միսսուրիի համալսարան, 2006.
Սոլս Շամպենուազ

Սապոն սյուր Մարշ (ֆր.՝ Sapogne-sur-Marche), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 147 մարդ, բնակչության խտությունը` 27.17 մարդ/կմ²։ Բնակավայրը զբաղեցնում է 5.41 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևելք, Շալոն ան Շամպայն քաղաքից 100 կմ հյուսիս-արևելք, Շառլվիլ Մեզիեր քաղաքից 50 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 86 աշխատունակ (15-64 տարեկան) բնակիչ, որոնցից ակտիվ էին 69-ը, իսկ ոչ ակտիվները` 17։ Ակտիվության ցուցանիշը կազմում է 80,2 %։ 69 աշխատունակ մարդկանցից աշխատել է 63 անձ (35 տղամարդ և 28 կին)։ Գործազուրկ են եղել 6 անձ (4 տղամարդ և 2 կին)։ 17 անաշխատունակներից 8-ը եղել են աշակերտներ կամ ուսանողներ, 4-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վարպետ

Վարպետ, արհեստավորական եղբայրության՝ համքարության առանձին կրպակ-արհեստանոցի կամ նույն արհեստով զբաղվող մարդկանց խմբի ղեկավարը միջնադարյան Հայաստանում։ Վարպետը կազմակերպել է աշխատանքները, աշակերտներին ու ենթավարպետներին սովորեցրել տվյալ արհեստի նրբությունները։ Վարպետ դառնալու համար ենթավարպետը քննություն է հանձնել նույն համքարության 2—3 Վարպետի ներկայությամբ, կազմակերպել ծիսական ճաշկերույթ, ծանոթացել համքարության ներքին օրենքներին, երդվել՝ լինել ազնիվ ու անաչառ։ Նորընտիր Վարպետ ստացել է առանձին արհեստանոց բացելու և այլ իրավունքներ։ Նույն համքարության Վարպետի ղեկավարը կոչվել է վարպետաց վարպետ, իսկ մի քանի համքարություններինը՝ գլխավոր վարպետ։ Համքարությունների վերանալուց հետո վարպետ անվանումը դարձել է հմուտ, փորձառու արհեստավորի, ինչպես նաև արվեստի ու գրականության բնագավառներում կատարելության հասած անձանց պատվանուն։
Մարգարիտա Սարգսյան

Մարգարիտա Վարդանի Սարգսյան, ազատամարտիկ, նշանառու, Ադրբեջանի հրաձգության և Ստեփանակերտի շախմատի առաջնությունների չեմպիոնուհի։


== Կենսագրություն ==
Ծնվել է 1960 թ. նախկին ԼՂԻՄ-ի Հացի գյուղում (ներկայումս՝ ԼՂՀ Մարտունու շրջանում) փետրվարի 13-ին։ Սովորել է գյուղի, ապա Ստեփանակերտի գիշերօթիկ, այնուհետև թիվ 9 միջն. դպրոցներում։ Չորրորդ դասարանից տեղափոխել են սովորելու 6 Ավարտել է Ստեփանակերտի պետական մանկավարժական ինստիտուտը (1981)։ 1981-1990 թվականներին աշխատել է Ստեփանակերտի «Ղարմետաքս» կոմբինատում։ Եղել է ջուլհակուհի, ապա հերթափոխի պետ և կոմերիտմիության քարտուղար։
Արցախյան ազատամարտի սկզբից կամավոր զինվորագրվել է «Կանանց ջոկատին», 01.09.1992 - 23.08.1993 թթ. ծառայել է ԼՂՀ Պաշտպանության Բանակում։ Եղել է թիվ 53 հրաձգային գումարտակի լավագույն նշանառուներից մեկը։ 1992-1993 թվականներին մասնակցել է Շուշվա, Բերձորի, Քարվաճառի (նախկին Քելբաջարի), Մարտակերտի, Մարտունու, Ակնայի (նախկին Աղդամ), Հադրութի, նախկին Կուբաթլուի շրջանի ինքնապաշտպանական և ազատագրական մարտերին։ Ոչնչացրել է թշնամու բազմաթիվ զինվորներ, նշանառուներ և տանկեր։
1993 թ. օգոստոսի 23-ին զորաջոկատը նախկին Կուբաթլուի շրջանի հյուսիսարևելյան մասում՝ Ամուտեղ գյուղի (նախկինում՝ Բաշարաթ, ներկայումս՝ ԼՂՀ Քաշաթաղի շրջանում) մատույցներում, մարտի է բռնվել թվով գերակշռող թշնամու ջոկատի հետ և զոհվել անձնուրացաբար։
Հետմահու պարգևատրվել է ԼՂՀ «Մարտական խաչ» 2-րդ աստիճանի շքանշանով։
Մարգարիտա Սարգսյանի մասին գրվել է լրագրերում («Ով է վերջում փակելու դուռը», «Последняя ночь снайпера» և այլն), Հովիկ Վարդումյանի գրքույկում, Անահիտ Արփենի «Անահիտի աղբյուրը» փաստագրական պատմավեպում (2015 թ.,), նրան է նվիրվել Հայաստանի Հանրային հեռուստաընկերությամբ հեռարձակվող «Նվիրյալները» հաղորդաշարի 2015 թվականի սեպտեմբերի 28 - ի թողարկումը, հեղինակ՝ Ցվետանա Պասկալևա։ Մարգարիտա Սարգսյանի մասին է Անահիտ Արփենի «Հրանտ և Մարգարիտ» վիպակը (2016 թ.):


== Ծանոթագրություններ ==
Տոկարևկա (քաղաքատիպ ավան, Տոկարևսկի շրջան)

Տոկարևկա (ռուս.՝ Токаревка), քաղաքատիպ ավան Ռուսաստանի Տամբովի մարզի Տոկարևսկի շրջանի կազմում։
Բնակչությունը 2010 թվականին գրանցված տվյալներով կազմում էր 7324 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իգոր Մորգուլով

Իգոր Մորգուլով (ռուս.՝ Игорь Владимирович Mоргулов, մայիսի 4, 1961(1961-05-04)), ռուս դիվանագետ, Ռուսաստանի Դաշնության արտաքին գործերի նախարարի տեղակալ, միջազգային գործերով ռուսական խորհրդի նախագահության անդամ։


== Կենսագրություն ==
1983 թվականին ավարտել է Մոսկվայի Մ․ Լոմոնոսովի անվան պետական համալսարանին կից Ասիայի և Աֆրիկայի երկրների ինստիտուտը։ Տիրապետում է չինարեն և անգլերեն լեզուներին։
ԱԳՆ համակարգում աշխատում է 1991 թվականից, տարբեր դիվանագիտական պաշտոններ Է զբաղեցրել նախարարության կենտրոնական ապարատում և արտասահմանում (ՉԺՀ, ԱՄՆ, Ճապոնիա)։

2006-2009 թվականներին՝ Չինաստանի Ժողովրդական Հանրապետությունում Ռուսաստանի դեսպանատան դեսպանորդ-խորհրդական։
2009-2011 թվականներին՝ Ռուսաստանի ԱԳՆ Ասիայի առաջին դեպարտամենտի տնօրեն։2011 թվականի դեկտեմբերից՝ Ռուսաստանի Դաշնության արտաքին գործերի նախարարի տեղակալ։
2018 թվականի դեկտեմբերի 3-ին Ռուսաստանի Դաշնության նախագահ Վլադիմիր Պուտինի և Ճապոնիայի վարչապետ Շինզո Աբեի միջև ձեռք բերված պայմանավորվածությունների արդյունքում հատուկ ներկայացուցիչ է նշանակվել ռուս-ճապոնական խաղաղ պայմանագրի կնքման շուրջ բանակցություններում։
Ամուսնացած է։ Ունի երկու երեխա։


== Պարգևներ ==
Ռուսաստանի ԱԻՆ մեդալ «արտակարգ հումանիտար գործողությունների մասնակցին» (2007)
«Հայրենիքին մատուցած ծառայությունների համար» 2-րդ աստիճանի շքանշան (2007 թվականի ապրիլի 9)՝ 2006 թվականին Չինաստանում Ռուսաստանի տարվա նախապատրաստման և անցկացման գործում ակտիվ մասնակցության համար։
Ռուսաստանի Դաշնության Կառավարության երախտագիտությունը (2009)
Ռուսաստանի նախագահի շնորհակալությունը (2011 թվականի հունվարի 21)՝ Կորեայի Հանրապետության կողմից Ռուսաստանի Դաշնության դրոշի (գյուսի) փոխանցման նախապատրաստմանը ակտիվ մասնակցության համար։
«Հայրենիքին մատուցած ծառայությունների համար» մեդալ (2011 թվական)
Պատվո շքանշան (2013 թվականի հուլիսի 25)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բեղմնավոր աշխատանքի համար։
Ռուսաստանի Դաշնության նախագահի պատվոգիրը (2014)
Բարեկամության շքանշան (2015)
«Մարտական համագործակցության ամրապնդման համար» մեդալ (2015)


== Դիվանագիտական աստիճան ==
2-րդ դասի արտակարգ և լիազոր դեսպանորդ (2007 թվականի նոյեմբերի 28)
1-ին դասի արտակարգ և լիազոր դեսպանորդ (2011 թվականի ապրիլի 28)
Արտակարգ և լիազոր դեսպան (2012 թվականի մայիսի 1)


== Ծանոթագրություններ ==


== Արտաքին հղումներ ==
Էջը Ռուսաստանի ԱԳՆ կայքում
Աշխարհունի

Աշխարհունի, հայկական ազգանուն։


== Ազգանունը կրողներ ==
Մերուժան Աշխարհունի (1874-1928), հոգևոր գործիչ։


== Ծանոթագրություններ ==
Սիզիփոս

Սիսիփոս (հին հունարեն՝ Σίσυφος), ըստ հին հունական առասպելաբանության՝ եղել է Կորնթոս քաղաքի հիմնադիրը և թագավորը։
Եղել է խարդախ և շահախնդիր, ուստի և մահից հետո աստվածների կողմից պատժվել է իր հանցանքների համար։ Աստվածները նրան դատապարտել են հավերժորեն սարն ի վեր գլորել ծանր մի ժայռ, որը հազիվ գագաթին հասած, դարձյալ գլորվում էր ցած և նա ստիպված էր ամբողջ աշխատանքն սկսել սկզբից։ Այստեղից էլ առաջացել է «Սիզիփոսյան աշխատանք» արտահայտությունը՝ անօգուտ աշխատանք իմաստով։


== Մեկնաբանություններ ==
Ըստ արեգակնային տեսության Սիզիփոս թագավորը ամեն օր արևելքում ծագող արևի սկավառակն է, որը երեկոյան մայր է մտնում արևմուտքում։ Այլ փիլիսոփաներ նրան համեմատում են վեր բարձրացող և թափվող ալիքների կամ ալեկոծության հետ։ Մ․թ․ա․ 1-ին դարում, էպիկուրյան փիլիսոփա Լուկեցիոսը մեկնաբանում է պատմությունը որպես իշխանափոխության և փառքի փոփոխություն։ Սյորեն Կիերկեգորը գտնում է, որ Սիզիփոսի պատմությունը վերաբերվում է այն ամենին, ինչ անձը սիրում է՝ «Զվարճալի է, որ հոգեկան հիվանդություն ունեցող անձը կարող է պատահական քար վերցնել և համարել այն փող ու միևնույն ժամանակ Դոն Ժուանը կարող է ունենալ 1003 սիրեկան, որոնց քանակը նշանակում է, որ նրանք արժեք չունեն։ Դրա համար «սեր» բառը տարբեր նշանակություն ունի բոլորի համար»։ Ֆրիդրիխ Ուելքերը համարում է, որ այս պատմությունը խորհրդանշում է մարդու գիտելիքի ձգտման անհուսալիությունը, իսկ Սողոմոն Ռայնախը գտնում է որ Սիզիփոսի քարը խորհրդանշում է Սիզիփեումի (Կորնթոսի ամրոցի) կառուցումը։ 1942 թվականի իր «Սիզիփոսի առասպելը։ Էսսե աբսուրդի մասին» էսսեում, Ալբեր Կամյուն Սիզիփոսի մեջ տեսնում է մարդու կյանքի և գոյության աբսուրդային բնույթը․ Կամյուն եզրակացնում է՝ «Սիզիփոսին պետք է երջանիկ պատկերացնել», քանի որ «հենց միայն գագաթներ նվաճելու համար թափված ջանքերը բավական են, որ լցնեն մարդու սիրտը»։
Տրված հանձնարարության իմաստի կորստի հետևանքով աշխատողների ունեցած վիճակն անվանում են «սիզիփոսյան վիճակ»։ Գիտափորձերից կատարած երկու հիմնական եզրակացությունները հետևյալն են՝ մարդիկ ավելի լավ են աշխատում, եթե աշխատանքը իմաստալից է թվում և մարդիկ թերագնահատում են իմաստի և մոտիվացիայի միջև եղած հարաբերությունը։


== Ծանոթագրություններ ==
Գրիգոր Սաթամյան

Գրիգոր Սաթամյան (դեկտեմբերի 8, 1940(1940-12-08), Բեյրութ, Լիբանան), հայ դերասան, ռեժիսոր, թարգմանիչ։


== Կենսագրություն ==
Ծնվել է 1940 թվականի դեկտեմբերի 8-ին, Լիբանանի մայրաքաղաք Բեյրութում։ Կրթությունը ստացել է Հովակիմյան-Մանուկյան վարժարանում, ինչպես նաև Ամերիկյան համալսարանում։ Մասնագիտական կրթությունը ստացել է Լոնդոնի Բրիստալ Օլդ Վիկ և կինոարվեստի դպրոցներում, 1964-1968 թվականներին։ Բացի ուսում ստանալուց` մասնակցել է Լոնդոնի Հայ երիտասարդաց թատերախմբի և Արքունական թատրոնի ներկայացումներին։
1968-ից սկսել է աշխատել Բեյրութի հայ երիտասարդաց միության «Վահրամ Փափազյան» թատերախմբում։ Պ. Ֆազլյանից հետո թատերախումբն սկսել է ղեկավարել Սաթամյանը։ 1976 թվականին տեղափոխվել է Ամերիկա, որտեղ շարունակել է թատերական գործունեությունը։
Գրիգոր Սաթամյանի բեմական գործունեության 40-ամյակը նշվել է 2002 թվականին, Փասադինայում։ Գրիգոր Սաթամյանը Հայկական Բարեգործական Ընդհանուր Միության Արևմտյան Ամերիկայի գեղարվեստական ղեկավարն է և գաղութում գործող միակ կայուն «Սաթամյան» թատերախմբի գեղարվեստական ղեկավարը։


== Ստեղծագործական կյանք ==
Թատերական գործունեությունն սկսել է Բեյրութի Հայ երիտասարդաց միության «Վահրամ Փափազյան» թատերախմբում, նաև ղեկավարել է այն։ Անգլերենով բեմադրություններ է արել նաև Ամերիկյան համալսարանում։ Թատերախումբը 1972 թվականին մասնակցել է հյուրախաղերի Հայաստանում` Երևանում, Արտաշատում, Լենինականում, էջմիածնում և այլ վայրերում։ Բեմադրել է պիեսներ, որոնք շատ են սիրվել հանդիսատեսի կողմից։
1976 թվականին Սաթամյանը Լիբանանի քաղաքական իրադարձությունների պատճառով տեղափոխվել է Ամերիկա։ Նյու Յորքում, Բոստոնում, Դիտրոյթում, Ֆիլադելֆիայում կազմակերպել է տարբեր թատերախմբեր, անցկացրել է տարբեր հայերեն շաբաթական հեռուստահաղորդումներ վարել, խաղացել է տարբեր դերեր։ Ներկայացումներ է բեմադրել «Արտավազդ» թատերախմբի հետ։ Հյուրախաղերի է մասնակցել նաև Կանադայում։


=== Դերեր ===
«Ժայռ»՝ Արշակ
«Ժորժ Դանդեն»՝ Քլեանդր
«Արջ»՝ Լուկա
«Բազում աղմուկ վասն ոչնչի»՝ Բենեդիկտ
«Կասկածը կնոջ մտքին մեջ»` Քամիյ
«Մեծապատիվ մուրացկաններ»` Աբիսողոմ աղա
«Չար ոգի»` Գիժ Դանիել


=== Բեմադրած ներկայացումներ ===
«Ստախոս կուզվի» («Պարոնյան» թատերախումբ, Բոստոն)
«Հացագործին կինը» («Արտավազդ» թատերախումբ, Լոս Անջելես, Մհեր Մկրտչյանի մասնակցությամբ)
«Մթին կատակերգություն» («Արտավազդ» թատերախումբ, Լոս Անջելես)
«Տիկնոջ հանգուցյալ մայրը» («Արտավազդ» թատերախումբ, Լոս Անջելես)
«Մեծ լռություն» («Արտավազդ» թատերախումբ, Լոս Անջելես)
«Արդյոք ո՞վ է մեռնողը» («Արտավազդ» թատերախումբ, Լոս Անջելես)
«Կորսված նամակ մը» («Արտավազդ» թատերախումբ, Լոս Անջելես)


== Պարգևներ ==
2017 թվական, նոյեմբերի 1` Սբ. Սահակ, Սբ. Մեսրոպ շքանշան


== Ծանոթագրություններ ==
Պալա (գյուղ, Տյուռի շրջան)

Անվան այլ կիրառումների համար տե՛ս՝ ՊալաՊալա (էստ․՝ Pala), գյուղ Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղում բնակվում էր 85 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռասիմ Ալիև

Ռասիմ Հասան օկլի Ալիև (ադրբ.՝ Rasim Həsən oğlu Əliyev, հուլիսի 16, 1934(1934-07-16), Գանձակ, Ադրբեջանական ԽՍՀ, ԱԽՖՍՀ, ԽՍՀՄ - նոյեմբերի 13, 2021(2021-11-13)), ադրբեջանցի ճարտարապետ և նկարիչ, Ադրբեջանական ԽՍՀ վաստակավոր ճարտարապետ (1979), Պետական մրցանակի դափնեկիր, Ճարտարապետության միջազգային ակադեմիայի  պատվավոր անդամ, Ռուսաստանի ճարտարապետության և շինարարության ակադեմիայի անդամ, Արևելյան երկրների ճարտարապետության ակադեմիայի լիիրավ անդամ; Ադրբեջանի գիտնական, հասարակական և քաղաքական գործիչ, ակադեմիկոս Հասան Ալիևի որդին է։


== Կենսագրություն ==
Ռասիմ Ալիևը ծնվել է 1934 թվականի հուլիսի 16-ին Գանձակում, ակադեմիկոս Հասան Ալիևի ընտանիքում։ 1958 թվականին ավարտել է Ադրբեջանի Պոլիտեխնիկական ինստիտուտի ճարտարապետության բաժինը։ Նրա ուսուցիչը եղել է Միքաել Ուսեյնովը։ 1958-1965 թվականներին աշխատել է «Ազպետականճարտարապետանախագծ»ում և Ադրբեջանի Գիտությունների ակադեմիայի ճարտարապետության արվեստի ինստիտուտում։ 1965-1974 թվականներին Ռասիմ Ալիևը Բաքվի գլխավոր ճարտարապետի առաջին տեղակալն էր, իսկ 1974 թվականից մինչև 1988 թվականը `Բաքվի գլխավոր ճարտարապետը։ 1980-1988 թվականներին Ադրբեջանի ճարտարապետների միության քարտուղարն էր։ 1992 թվականին նա դարձավ Արևելյան երկրների ճարտարապետության ակադեմիայի լիիրավ անդամ։ Ռասիմ Ալիևը հեղինակն է շուրջ գերեզմանի վրա գտնվող Ադրբեջանի բանաստեղծ և դրամատուրգ Հուսեյն Ջավիդի  դամբարանի ՝Նախիջևանում (1996), Հեյդար Ալիևի անվան Բաքվի միջազգային օդանավակայանի և Նախիջևանի օդանավակայանի շենքերի, Թուրքիայում Ադրբեջանի դեսպանատան շենքի, Ղուբայում մշակույթի պալատի և այլ շենքերի։


== Ծանոթագրություններ ==
Միիսակյուլա (գյուղ, Մուհու շրջան)

Անվան այլ կիրառումների համար տե՛ս՝ ՄիիսակյուլաՄիիսակյուլա (էստ․՝ Mõisaküla), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գյոյդաղ (լեռնագագաթ, Զանգեզուրի լեռնահամակարգ)

Անվան այլ կիրառումների համար տե՛ս՝ Գյոյդաղ (այլ կիրառումներ)Գյոյդաղ, լեռնագագաթ Հայկական լեռնաշխարհում, Զանգեզուրի լեռնահամակարգում, Դարու-դաղի լեռներում, Օրդուբադ քաղաքից հյուսիս-արևմուտք, Արաքսի ձախակողմյան վտակ Երնջակ գետի ձախ վտակներից մեկի ակունքների շրջանում։ Այս լեռից մոտ 4 կիլոմետր հյուսիս-արևմուտք գտնվում էր Վերին Անձր գյուղը։ Լինչի քարտեզում նշված է Գիոնդաղ ձևով։ Բարձրությունը 3710 մետր։


== Ծանոթագրություններ ==
Գաբուրի Սիդիբե

Գաբուրի «Գեբբի» Սիդիբե (անգլ.՝ Gabourey «Gabby» Sidibe, մայիսի 6, 1983(1983-05-06), Bedford–Stuyvesant, Բրուքլին, Նյու Յորք, Նյու Յորք, ԱՄՆ), ամերիկացի դերասանուհի։ Իր դեբյուտը կինոյում դարձել է Կլարիսա Ջոնսի դերը «Գանձ» (անգլ.՝ Precious) ֆիլմում, որը իրեն բերեց «Independent Spirit» և «Satellite» մրցանակներ։ Այդ դերի համար նա նաև առաջադրվել է «Օսկար», «Ոսկե գլոբուս», «BAFTA» և «Գիլդիա» մրցանակների 2010 թվականին։


== Կենսագրություն ==
Սիդիբեն ծնվել է Բրուքլինում՝ Նյու Յորքում։ Մանկությունն անց է կացրել Կոնեկտիկուտի Նյու Հեյվեն քաղաքում, ուր տեղափոխվել է ծնողների ամուսնալուծությունից հետո։ Մայրը՝ Էլիս Թան Ռիդլին ամերիկացի R&B երգիչ է, իսկ հայրը՝ Իբնոու Սիդիբեն, ով Սենեգալից է, տաքսու վարորդ է։ Սիդիբեն հաճախել է BMCC, CCNY և Mercy NY քոլեջներ։ Նախքան դերասանական կարիերան սկսելը աշխատել է «The Fresh Air Fund»-ի գրասենյակում որպես ընդունարանի աշխատող։


== Կարիերա ==
2009 թվականին, երբ դեռ քոլեջի ուսանող էր, Սիդիբեն հաջողությամբ անցավ լսումները և ստացավ դեր Լի Դենիելսի «Գանձ» ֆիլմում։ Ֆիլմում նա խաղում է 16 տարեկան աղջկա դեր, ով հղիացել է այն բանից հետո, երբ իրեն բռնաբարել է հայրը։ Ֆիլմը հիացմունքով է ընդունվել քննադատների կողմից՝ առաջադրվելով տարբեր մրցանակների։ Ինքը՝ Սիդիբեն, այդ դերի համար առաջադրվել է «BAFTA», «Ոսկե գլոբուս» և «Օսկար» մրցանակների։
2010 թվականի հոկտեմբերին Սիդիբեն միանում է Բրետ Ռեթների «Ինչպես գողանալ երկնաքեր» ֆիլմի դերասանական կազմին։ Այդ ֆիլմում նա աղախին էր երկնաքերում, որը ցանկանում էին կողոպտել։ 2010 թվականին նա նաև սկսեց խաղալ «The Big C» սերիալում, որն ունեցավ 4 եթերաշրջան և ավարտվեց 2013 թվականին։
2013-ի ապրիլին Սիդիբեն հրավիրվեց խաղալու «Ամերիկյան սարսափ պատմություն» սերիալի երրորդ եթերաշրջանում գլխավոր դերերից մեկը՝ Քուինիի դերը։ Այնուհետև նա վերադարձավ չորրորդ եթերաշրջան՝ «Ամերիկյան սարսափ պատմություն։ Հրեշների կրկեսը» Ռեգինա Ռոզի դերով։
2015 թվականին նա երկրորդական դեր ստացավ «Կայսրություն» սերիալում։ Երկրորդ եթերաշրջանից Սիդիբեն մտավ դերասանական հիմնական կազմի մեջ։


== Ֆիլմագրություն ==


== Մրցանակներ և առաջդրումներ ==


== Ծանոթագրություններ ==


== Արտաքին հղումներ ==
Գաբուրի Սիդիբե (անգլ.) Internet Movie Database կայքում
Մոնլոր (Ավերոնի գավառ)

Մոնլոր (ֆր.՝ Montlaur), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 680 մարդ, բնակչության խտությունը` 16.36 մարդ/կմ²։ Բնակավայրը զբաղեցնում է 41.57 կմ² տարածք։


== Աշխարհագրություն ==
Գտնվում է Փարիզ քաղաքից 560 կմ հարավ, Թուլուզ քաղաքից` 120 կմ արևելք, Ռոդեզ քաղաքից` 60 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 427 աշխատունակ (15-64 տարեկան)  բնակիչ, որոնցից ակտիվ էին 322-ը, իսկ ոչ ակտիվները` 105։ Ակտիվության ցուցանիշը կազմում է 75,4 %։ 322 աշխատունակ մարդկանցից աշխատել է 307 անձ (163 տղամարդ և 144 կին)։ Գործազուրկ են եղել 15 անձ (5 տղամարդ և 10 կին)։ 105 անաշխատունակներից 30-ը եղել են աշակերտներ կամ ուսանողներ, 47-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խայրյուզովա

Խայրյուզովա (ռուս.՝ Хайрюзова), գետ Կամչատկա թերակղզի, Ռուսաստանում։ Գետի երկարությունը 265 կմ է, ավազանի տարածքը 11600 կմ2։ Հոսում է Տիգիլսկի շրջանում և Կամչատկայի երկրամասում։ Թափվում է Օխոտի ծով։ Հիմնական վտակը՝ Բիստրայա գետն է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19080000212120000031987


== Տես նաև ==
Բաննայա
Մեծ Խոդուտկա
Ելովկա


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոնստանտինա (Բրազիլիա)

Կոստանտինա (պորտ.՝ Constantina) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Ֆրեդերիկու Վեստֆալենի մեջ։ Բնակչությունը կազմում է 9 424 մարդ, ըստ 2006 թվականի տվյալների։ Տարածքը կազմում է 202,999 կմ2։ Բնակչության խտությունը՝ 46,4 մարդ/կմ²։


== Վիճակագրություն ==
Համախառն ներքին արտադրանքը կազմել է 84 284 969,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 8 774,20 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,796։


== Պատմություն ==
Քաղաքը հիմնադրվել է 1959 թվականի ապրիլի 14-ին։
Բահման Գոբադի

Բահման Գոբադի (պարսկերեն՝ بهمن قبادی, փետրվարի 1, 1969(1969-02-01), Բանեհ, Քուրդիստանի նահանգ, Իրան), քրդական ծագմամբ իրանցի կինոռեժիսոր։


== Կենսագրություն ==
Ծնվել է 1969 թվականին Իրանի Քուրդիստան նահանգում։ 1997 թվականին ավարտել է իրանական հեռարձակման քոլեջը՝ ստանալով բակալավրի աստիճան։
Նրա առաջին աշխատանքը 1999 թվականին նկարահանված «Life In Fog» կարճամետրաժ ֆիլմն էր։ 2000 թվականին Գոբադին Իրանում հիմնել է սեփական «Mij Film» կինոընկերությունը՝ մասնագիտանալով Իրանում բնակվող Էթնիկական խմբերի մասին ֆիլմերի արտադրության մեջ։ Նույն թվականին նկարահանել է լիամետրաժ «A Time for Drunken Horses» («Հարբած ձիերի ժամանակ») ֆիլմը, որը ստացել Է Կաննի փառատոնի «Ոսկե տեսախցիկ» մրցանակը։ Նրա երկրորդ նշանակալի աշխատանքը «Marooned in Iraq» ֆիլմն է, որը նկարահանվել է 2000 թվականին և ստացել Չիկագոյի միջազգային կինոփառատոնի ոսկե մեդալը։ 2004 թվականին ռեժիսորը նկարահանել է իր երրորդ ֆիլմը՝ «Turtles Can Fly» («Կրիաներն էլ կարող են թռչել»), որն արժանացել է Բեռլինի և Սան Սեբաստիանի կինոփառատոնների մրցանակների։
2007 թվականին նկարահանված «Կիսալուսին» ֆիլմը նույնպես արժանացել է բազմաթիվ կինոփառատոների մրցանակների և մեդալների։
Կինոռեժիսորի վերջին աշխատանքը՝ «No One Knows About Persian Cats»-ը, որը նկարահանվել է 2009 թվականին, նույնպես նշվել Է Կաննի կինոփառատոնի ժյուրիի հատուկ մրցանակով։
Գոբադին համարվում է «իրանական կինեմատոգրաֆի նոր ալիքի» ներկայացուցիչ։
Գոբադիի կինը ամերիկա-իրանական լրագրող Ռոքսանա Սաբերին է, Իրանում ձերբակալվել էր 2009 թվականի փետրվարին՝ ալկոհոլ գնելու, լրագրողական գործունեություն առանց հավատարմագրման իրականացնելու մեղադրանքով և դատապարտվել պայմանական երկու տարի ազատազրկման։


== Ծանոթագրություններ ==


== Արտաքին հղումներ ==
Բահման Գոբադի Internet Movie Database կայքում
Искусство Персии. Бахман Гобади. Полумесяц.Afisha.ru
Բենի Ֆերենցի

Բենի Ֆերենցի (անգլ.՝ Béni Ferenczy, հունիսի 18, 1890(1890-06-18), Սենտենդրե, Պեշտ, Հունգարիա - հունիսի 2, 1967(1967-06-02), Բուդապեշտ, Հունգարական Ժողովրդական Հանրապետություն), հունգարացի քանդակագործ, գրաֆիկ։ Նկարիչ Կարոյ Ֆերենցիի և նկարչուհի Օլգա Ֆիալկայի որդին է։


== Կենսագրություն ==
Բենի Ֆերենցին արվեստ է ուսանել Մյունխենում, Ֆլորենցիայում, իսկ Փարիզում սովորել է Էմիլ Անտուան Բուրդելի և Ալեքսանդր Արխիպենկոյի մոտ։ Ձախ հայացքների տեր է եղել, ակտիվորեն մասնակցել է Հուգարիայի խորհրդային հանրապետության գործունեությանը, եղել է Արվեստի ու թանգարանների կառավարման անդամ։ Հունգարիայի խորհրդային հանրապետության անկումից հետո ստիպված է եղել արտագաղթել։ Հետագա տարիներին նա ապրել է Բայա Մարեում, Բրատիսլավայում, Ռուժոմբերոկում (Սլովակիա), Վիեննայում, Բեռլինում, Պոտսդամում։
1932-1935 թվականներին ապրել է Մոսկվայում, որտեղ ծանոթացել է ապագա կնոջ՝ հունգարուհի Էրժիի հետ։ Վերջինս դարձել է նրա քանդակային ու գրաֆիկական շատ ստեղծագործությունների բնորդ։ Ստեղծագործական հասուն շրջանը համընկնում է Գերմանիայում ու Խորհրդային միությունում տարագրությունից վերադառնալու հետ, որ տեղի է ունեցել 1938 թվականին, երբ կայացել է Ավստրիայի անշլյուսը։ Հունգարիայում նացիստական հեղաշրջումից և «Խաչված նետերի կուսակցության»՝ իշխանության գալուց հետո Բենի Ֆերենցին կնոջ հետ Բուդապեշտում փրկել է հրեաների, ինչի համար Յադ Վաշեմը նրան հետմահու ճանաչել է Աշխարհի արդարակյաց։
Երկրորդ համաշխարհային պատերազմից հետո դարձել է Արվեստի միության անդամ, որի հիմնադիրը Զոլտան Կոդայն էր, իսկ 1945-1950 թվականներին դասավանդել է Հունգարիայի գեղարվեստի համալսարանում։ 1947-1948 թվականներին ճանապարհորդել է Շվեյցարիայում և Իտալիայում։ 1950-ական թվականներին ապրել է բացառապես գրքերի նկարազարդումների հաշվին։ 1956 թվականին աջ կողմը կաթվածահարվել է, և նա կարողացել է աշխատել միայն ձախ ձեռքով։
Բենի Ֆերենցին նկարել է կուբիզմի և էքսպրեսիոնիզմի ոճերով։ Ճանաչում է ստացել նաև որպես գրաֆիկ։ Զբաղվել է գրքերի նկարազարդմամբ։
Նրա կինը՝ Էրժի Ֆերենցին, որ մահացել է 2000 թվականին 96 տարեկան հասակում, մեծ ջանքեր է ներդրել Կարոյ և Բենի Ֆերենցիների արվեստի հանրահռչակման գործում․ Սենտենդրում հիմնադրել է Ֆերենցիների ընտանիքի թանգարանը, ստեղծել է «Ֆերենցիների ընտանիքի հիմնադրամ», ինչպես նաև հուշագրություն է թողել իր ամուսնու մասին։


== Ծանոթագրություններ ==


== Արտաքին հղումներ ==
Բենի Ֆերենցիի կենսագրությունը(անգլ.)
Օբերոֆեն սյուր Մոդեր

Օբերոֆեն սյուր Մոդեր (ֆր.՝ Oberhoffen-sur-Moder), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 3137 մարդ, բնակչության խտությունը` 220.14 մարդ/կմ²։ Բնակավայրը զբաղեցնում է 14.25 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ արևելք, Ստրասբուրգ քաղաքից` 24 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2265 աշխատունակ (15-64 տարեկան)  բնակիչ, որոնցից ակտիվ էին 1731-ը, իսկ ոչ ակտիվները` 534։ Ակտիվության ցուցանիշը կազմում է 76,4 %։ 1731 աշխատունակ մարդկանցից աշխատել է 1608 անձ (844 տղամարդ և 764 կին)։ Գործազուրկ են եղել 123 անձ (58 տղամարդ և 65 կին)։ 534 անաշխատունակներից 145-ը եղել են աշակերտներ կամ ուսանողներ, 240-ը` թոշակառուներ, իսկ 149-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ձերո Բրանկո

Ձերո Բրանկո (իտալերեն՝ Zero Branco) կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 8565 մարդ (2004), բնակչության խտություն՝ 329 մարդ/կմ²։ Զբաղեցնում է 26 կմ² մակերես։ Փոստային ինդեքս՝ 31059։ Հեռախոսային կոդ՝ 0422.
Բնակավայրի հովանավորն է Մադոննա Ասունտան։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Շատջրեքի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Շատջրեք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 4 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Լազուր ափ

Լազուր ափ (ֆր.՝ Côte d'Azur, նաև Ֆրանսիական Ռիվիերա), Ֆրանսիայի միջերկրածովյան՝ հյուսիսից Մերձծովյան Ալպերով պաշտպանված ափի արևելյան մասը՝ Գրեժյուս ծոցից մինչև Իտալիայի սահմանը։ Երկարությունը շուրջը 80 կմ է։ Լազուրի ափի սահմաններում է Մոնակո պետությունը։


== Հայերեն ==
Հայերեն անվանումը ֆրանսերեն Côte d'Azur անվանման պատճենումն է․ côte՝ «ափ», azur՝ «բաց կապույտ գույն, լազուր»։ Այստեղ՝ ծովն ափերի մոտ և երկինքը նրա վերևում միշտ բաց կապույտ գույնի են։
Հայտնի է նաև Ֆրանսիական Ռիվիերա անունով։ Ռիվիերա է կոչվում Լիգուրյան ծովի ամբողջ ափը Ֆրանսիայում և Իտալիայում․ անվանումն առաջացել է իտալերեն Riva՝ «ափ» բառից։


== Ծանոթագրություններ ==
(3187) Դալիան

(3187) Դալիան (անգլ.՝ Dalian), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 10-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,28415 ա. մ., առավելագույնը մոտենում է 2,1503 ա. մ. հեռավորության վրա և հեռանում 2,418 ա. մ.։ Արեգակի շուրջ մեկ ամբողջական պտույտ է կատարում 1260,91 երկրային օրվա ընթացքում, իր ուղեծրով շարժվելով միջինում 0,285507 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3187) Դալիան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մովսես Հակոբյան

Մովսես Հրանտի Հակոբյան (փետրվարի 4, 1965(1965-02-04), Ճարտար, Մարտունու շրջան, ԼՂԻՄ, Ադրբեջանական ԽՍՀ, ԽՍՀՄ), ՀՀ և ԼՂՀ ռազմական գործիչ, գեներալ-գնդապետ։ 2018 թվականի մայիսի 24-ի ՀՀ վարչապետի որոշմամբ ազատվել է ՀՀ ԶՈՒ գլխավոր շտաբի պետի պաշտոնից և նշանակվել գլխավոր ռազմական տեսուչ։


== Կենսագրություն ==
Մովսես Հակոբյանը ծնվել է 1965 թվականի փետրվարի 4-ին ԼՂՀ Մարտունու շրջանի Ճարտար գյուղում։ 1982 թ. ընդունվել է Ալմա-Աթայի բարձրագույն համազորային հրամանատարական ուսումնարանը՝ «Հրամանատարական, մարտավարական, թրթուրավոր և անվավոր մեքենաներ» մասնագիտությամբ։ 2002 թ. ավարտել է ՌԴ ԶՈՒ ԳՇ ռազմական ակադեմիան։


=== Աշխատանքային գործունեություն ===
1986 թ. մինչև 1987 թ. օգոստոս ամիսը ծառայել է Անդրկովկասյան զինվորական օկրուգի թիվ 553 մոտոհրաձգային գնդում՝ որպես մոտոհրաձգային դասակի հրամանատար, իսկ 1987 թ.-ից մինչև 1988 թ. հունիս ամիսը ծառայել է Աֆղանստանում տեղակայված խորհրդային զորքերում՝ որպես մոտոհրաձգային վաշտի հրամանատարի տեղակալ։ 1988 թ. հունիսին գործուղվել է Անդրկովկասյան զինվորական օկրուգի՝ Ստեփանակերտում տեղակայված 366-րդ մոտոհրաձգային գունդ, որտեղ և ծառայել է մինչև 1992 թ. մարտ ամիսը՝ զբաղեցնելով մոտոհրաձգային դասակի, իսկ այնուհետև՝ վաշտի հրամանատարի պաշտոնները։ Երբ 1992 թ. մարտ ամսում գունդը տեղափոխվել է Ստեփանակերտից, մնացել է ԼՂՀ-ում, շարունակել ծառայությունը բանակի շարքերում։
01.07.1992 թ. մինչև 01.09.1992 թ. հանդիսացել է Ճարտար գյուղի գումարտակի հրամանատարը։
01.09.1992 թ. մինչև 01.09.1993 թ. զբաղեցրել է Շուշիի ՊՇ հրամ. տեղակալի, շրջանի հրամանատարի, 01.09.1993 թ. մինչև 01.12.1993 թ. Մոնթեաբերդի պաշտպանական,
01.12.1993 թ. մինչև 12.01.1998 թ. Մարտունու 2-րդ ՊՇ հրամանատարի, 12.01.1998 թ. մինչև 04.09.1999 թ. Ասկերանի ՊՇ հրամանատարի պաշտոնները։
04.09.1999 թ. մինչև 25.02.2000 թ. զբաղեցրել է ԼՂՀ ՊԲՀ ՄՊ գծով տեղակալի, 25.02.2000 թ. մինչև 22.08.2001 թվականը՝ ՊԲՀ առաջին տեղակալի պաշտոնները։
24.07.2002 թ., ավարտելով ՌԴ ԶՈՒ ԳՇ ռազմական ակադեմիան, նշանակվել է ՀՀ ՊՆ խորհրդականի, իսկ 2003 թ. հուլիսի 31-ից՝ Պաշտպանության բանակի հրամանատարի առաջին տեղակալ - շտաբի պետի պաշտոններում։
ԼՂՀ Նախագահի 2007 թ. մայիսի 11-ի հրամանագրով նշանակվել է ԼՂՀ պաշտպանության նախարար։
ԼՂՀ Նախագահի 2012 թ. սեպտեմբերի 22-ի հրամանագրով վերանշանակվել է ԼՂՀ պաշտպանության նախարար։
ՀՀ Նախագահի 2015 թ. հունիսի 15-ի հրամանագրով նշանակվել է Հայաստանի Հանրապետության զինված ուժերի գլխավոր շտաբի պետի տեղակալ։
Մասնակցել է մի շարք մարտական գործողությունների՝ Մարտունու, Ասկերանի, Մարտակերտի, Աղդամի, Հորադիզի և Ֆիզուլու ուղղություններով։ Ծանր մարտերում երեք անգամ վիրավորվել է։
ՀՀ Նախագահի 2016 թ. հոկտեմբերի 3-ի հրամանագրով նշանակվել է Հայաստանի Հանրապետության զինված ուժերի գլխավոր շտաբի պետ։
2017 թվականի դեկտեմբերի 30-ին ՀՀ նախագահի հրամանով Հայաստանի Հանրապետության զինված ուժերի գլխավոր շտաբի պետ Մովսես Հակոբյանին շնորհվել է գեներալ-գնդապետի զինվորական կոչում։


== Պարգևներ ==
«Հայրենիքին մատուցած ծառայությունների համար» 2-րդ աստիճանի շքանշան (2015)
«Հայրենիքին մատուցած ծառայությունների համար» 2-րդ աստիճանի մեդալ (2013)
Արցախի հերոս
﻿ Կարմիր աստղ


== Ծանոթագրություններ ==
Զարիձեեբի (Թիանեթի շրջան)

Զարիձեեբի (վրաց.՝ ზარიძეები), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1300 մետր բարձրության վրա։ Շրջկենտրոն Թիանեթից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 298 մարդ։


== Ծանոթագրություններ ==
Լենինոգորսկի շրջան

Լենինոգորսկի շրջան (ռուս.՝ Лениногорский район, թաթ.՝ Лениногорск районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1935 թվականին։ Վարչական կենտրոնը՝ Լենինոգորսկ։


== Աշխարհագրություն ==
Շրջանի տարածքի մակերեսը կազմում է 1843,2 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 88840 մարդ։ Բնակչության խտությունը կազմում էր 48,2 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Արիկ Ալեքսանյան

Արիկ Գարեգինի Ալեքսանյան (սեպտեմբերի 24, 1940(1940-09-24), Բաքու, Ադրբեջանական ԽՍՀ, ԽՍՀՄ - 2006), հայ ֆիզիկոս, ֆիզիկամաթեմատիկական գիտությունների դոկտոր (1987)։


== Կենսագրություն ==
Ծնվել է Բաքվում։ Ավարտել է Մոսկվայի ճարտարագիտաֆիզիկական ինստիտուտը (1967)։ 1985 թվականից ՀՀ ԳԱԱ Ռադիոֆիզիկայի և էլեկտրոնիկայի ինստիտուտի բաժնի վարիչ։ Ուսումնասիրել է չափային քվանտացված համակարգերի էլեկտրոնային, օպտիկական և էլեկտրադինամիկական հատկությունները։ Առաջարկել է ենթամիլիմետրային ճառագայթման գրգռման նոր եղանակներ՝ չափային քվանտացված կիսահաղորդչային թաղանթների օգտագործմամբ։ Մշակել է ուժեղ լեգիրացված կիսահաղորդիչում օպտիկական ճառագայթման գրգռման և ուժեղացման տեսություն։


== Աղբյուրներ ==
Ֆերրարի

Ֆերրարի, իտալական սպորտային շքեղ մեքենաներ արտադրող ընկերություն։ Ընկերությունը հիմնադրել է Էնցո Ֆերրարին 1929 թվականին։ Սկզբում ընկերությունը կոչվում էր Սկուդերիա Ֆերրարի և հովանավորում էր ֆորմուլա Մեկի թիմերին։ Հետագայում սկսեց արտադրել ընդհանուր օգտագործման ճանապարհների համար օրինական մեքենաներ։ 1969 թվականին Ֆիատ ընկերությունը գնեց Ֆերրարի ընկերության բաժնետոմսերի 50%-ը, սակայն հետագայում բաժնետոմսերի քանակը աճեց մինչև 85% 2008 թվականի տվյալներով։ 2014 թվականին Ֆիատ ընկերությունը հայտարարեց Ֆերրարիի բաժնետոմսերը վաճառելու ցանկության մասին՝ նշելով, որ իրենց պատկանող բաժնետոմսերը կազմում են 90%։


== Պատմություն ==

Էնցո Ֆերրարին ուղղակիորեն հետաքրքրված չէր ճանապարհային մեքենաների արտադրությամբ։ 1929-1938 թվականներին Ֆերրարին պատրաստում և մարզում էր Ալֆա Ռոմեո ընկերության համար վարորդներ։ Առաջին իրական Ֆերրարին ցուցադրվեց 1940 թվականին։ Դա Tipo 815-ն էր, որը շատ մրցակիցներ չուներ, քանի որ երկրորդ համաշխարհային պատերազմը ընթացքի մեջ էր։ 1943 թվականին Ֆերրարիի գործարանը տեղափոխվեց Մոռոնելլո, որտեղ գտնվում է մինչ օրս։ Սակայն 1944 թվականին գործարանը ռմբակոծվեց։ Առաջին օրինական Ֆերրարին 125 S-ն էր, որը թողարկվեց 1947 թվականին։ Մեքենան ուներ 1.5 լիտր աշխատանքային ծավալով V12 կոնֆիգուրացիայի շարժիչ։ 1969 թվականին ՖԻԱՏ-ի կողմից Ֆերրարին գնելուց հետո արտադրությունը կտրուկ մեծացավ, քանի որ նոր ռեսուրսներ սկսեցին ներմուծվել։ 1988 թվականին թողարկվեց Ֆերրարի F40-ը, որը դարձավ վերջին թողարկված Ֆերրարին մինչև Էնզոյի մահը։ Նշանավոր է, որ F40-ը վերջին Ֆերրարին էր, որ ուներ տուրբոմղիչ մինչև 2014 թվականը։ Ֆերրարիի ղեկավարը՝ Լուկա դի Մոնտեցեմելոն, հրաժարվեց իր պաշտոնից 2014 թվականին՝ 23 տարի ընկերությունը ղեկավարելուց հետո։ Նոր ղեկավարն է Սերջիո Մարքիոնեն, որը նույնպես Ֆիատ ընկերության ղեկավարն է։ 2014 թվականի հոկտեմբերի 29-ին՝ Կրայսլեր ընկերության հետ միավորվելուց հետո, Ֆիատը հայտարարեց Ֆերրարիից անջատվելու նպատակի մասին՝ ազատ վաճառելով Ֆերրարի ընկերության բաժնետոմսերի 10%-ը։


== Սպորտ ==

Ընկերության ստեղծումից սկսած, Ֆերրարին մասնակցել է տարբեր մրցարշավների։ 1940 թվականին ստեղծված AAC 815-ը Ֆերրարի չէր կոչվում, սակայն առաջին մրցութային մեքենան էր, որը նախագծել էր Էնցո Ֆերրարին։


== Սկուդերիա Ֆերրարի ==

Սկուդերիա Ֆերրարին միակ թիմն է, որ մասնակցել է բոլոր Ֆորմուլա 1-մրցույթներին սկսած 1950 թվականից։ Բացի Ֆորմուլա 1-ից, թիմը նաև մասնակցել և բազմաթիվ անգամներ հաղթող է ճանաչվել Լեմանսի 24 ժամը մրցույթում։


== Ճանապարհային մեքենաներ ==

Ֆերարիի առաջին մեքենան 125S-ն էր։ Մեքենաներից շատերի թափքի արտաքին տեսքը հաճախ նախագծում են այլ աշխարհահռչակ ընկերություններ, հիմնականում Պինինֆարինա ընկերությունը։ Դինոն առաջին Ֆերրարին էր, որի շարժիչը տեղադրված էր մեքենայի մեջտեղում և ուներ V8 մխոցների դասավորություն։ Դինոն դարձավ հետագա բազմաթիվ Ֆերրարիների նախատիպը։ Հետագայում մեքենաները ավելի հզոր դարձնելու նպատակով ընկերությունը սկսեց նաև տեղադրել V12 մխոցների դասավորությամբ շարժիչներ։


=== Ներկայումս արտադրվող մեքենաներ ===


=== Վաճառքների պատմություն ===
2008 թվականի տվյալների համաձայն, ընկերությունը վաճառել է մոտ 130,000 մեքենա։


== Ծանոթագրություններ ==
Թուրքմենա-Խորասանի լեռներ

Թուրքմենա-Խորասանի լեռներ, լեռնային համակարգ Իրանում և Թուրքմենստանում, Իրանական բարձրավանդակի հյուսիսում, Էլբուրսի և Պարոպամիզի միջև։ Երկարությունն ավելի քան 600 կմ է, լայնությունը՝ մինչև 250 կմ, բարձրությունը՝ 1500–3314 մ (Կենգզոշկ)։
Սենտ Մարտին շրջան (Լուիզիանա)

Սենտ Մարտին շրջան (անգլ.՝ Saint Martin Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 2.116 կմ² է, բնակչությունը՝ 52.160 մարդ (2010 թ. տվյալներով)։ Շրջկենտրոնն է Սենտ Մարտինվիլ բնակավայրը։ Կազմավորվել է 1807 թ.։
Ղրիմի թաթարները Թուրքիայում

Ղրիմի թաթարները Թուրքիայում (ղրիմի թաթ.՝ Qırımtatarlar, թուրքերեն՝ Kırım Tatarları), Թուրքիայի տարածքում ապրող ղրիմի թաթարները։
Թուրքիայի թաթարները թյուրքախոս ժողովուրդներ են, ովքեր այստեղ են եկել հիմնականում Ուկրաինայի հարավում գտնվող Ղրիմ թերակղզուց։ Ըստ տարբեր հաշվարկների՝ Թուրքիայի տարածքում ապրում է 150 հազարից մինչև 6 միլիոն մարդ։


== Պատմություն ==
Թյուրքալեզու ղրիմի թաթարները Թուրքիայում հաստատվել են դեռևս Օսմանյան կայսրության գոյության առաջին տարիներին։
Սկզբնական շրջանում նրանք տեղափոխվել են Ռումինիա և ապա Բուլղարիայի սևծովյա ափ, որտեղից էլ անմիջապես հաստատվել են երկրի տարբեր հատվածում՝ Անատոլիայում, Կիլիկիայում և Կոստանդնուպոլսում։
Մեծ թվով ղրիմյան թաթարների ներհոսք է նկատվել նաև Ղրիմյան պատերազմի ընթացքում։ 1877-1878 թվականների ռուս-թուրքական պատերազմից հետո ևս մեծաքանակ ղրիմի թաթարներ տեղափոխվել են Թուրքիա՝ բնակության նպատակով։


== Տես նաև ==
Ղրիմի թաթարներ
Արաբները Թուրքիայում


== Ծանոթագրություններ ==
Կոնդոպոգայի շրջան

Կոնդոպոգայի շրջան (ռուս.՝ Кондопожский район), մունիցիպալ շրջան Ռուսաստանի Դաշնության Կարելիայի հանրապետությունում։
Ստեղծվել է 1927 թվականին։ Վարչական կենտրոնը՝ Կոնդոպոգա։


== Աշխարհագրություն ==
Շրջանի տարածքի մակերեսը կազմում է 5940 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 41827 մարդ։ Բնակչության խտությունը կազմում էր 7,04 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Jaguar

Jaguar Cars, բրիտանական ավտոարտադրող (Jaguar Land Rover) ընկերություն է։ 2008 թ-ից պատկանում է հնդկական Tata Motors ընկերությանը։ Առաջին Jaguar ընկերությունը հիմնադրվել է 1922 թ-ին։ 1966 թվականին ընկերությունը միացվել է բրիտանական Motor Corporation ընկերությանը, որը հայտնի դարձավ որպես բրիտանական ավտոմեքենաների Holdings (BMH), 1968 թ.-ին, միացվել է Layland Motor Corporation ընկերությանը և վերանվանվել է British Leyland, ազգայնացվել  և ներկայացվել է 1975 թ-ին։
Jaguar առանձնացել էր British Leyland ընկերությունից և միացել Լոնդոնի ֆոնդային բորսային 1984 թ.-ին, մինչև 1990 թվականը նրա բաժնետոմսերը մաս էին կազմում FTSE 100  ընկերության։ Վերջին տարիներին, Jaguar արտադրում է ավտոմեքենա Մեծ Բրիտանիայի վարչապետի համար։ 1987 թ-ից Jaguar ընկերությունը զարգացած է ինժեներական կենտրոնում Jaguar Land Rover գործարանում Coventry Utley և Geydon կենտրոնի Warwickshire ընկերություններում։


== Պատմություն ==
Ընկերությունը գոյություն է ունեցել դեռ XX դարի 20-ականներից։ 1950 թ-ից Jaguar-ը սկսել է համագործակցել Daimler Motor ընկերության հետ, 1960 թվականին Daimler-ը դարձավ Jaguar-ի մասը։ 2000-2004 թթ. Jaguar ավտոմեքենաները մասնակցել են կրկին Formula 1 մրցաշարին  օգտագործելով Cosworth շարժիչները։
Վաճառքը Ռուսաստանում


== Մոդելները շարքով ==
Jaguar 2½ Litre saloon (1935—1948)
Jaguar 3½ Litre saloon (1937—1948)
Jaguar Mark V (1948—1951)
Jaguar Mark VII (& VIIM) (1951—1957)
Jaguar Mark VIII (1957—1958)
Jaguar Mark IX (1959—1961)
Jaguar Mark X (1961—1966)
Jaguar 420G (1966—1970)
Jaguar XJ6 Series 1, 2 & 3 (1968—1987)
Jaguar XJ12 (1972—1992)
Jaguar XJ6 (XJ40) (1986—1994)
Jaguar XJ12 (XJ81) (1993—1994)
Jaguar XJ6 & XJ12 (X300 & X301) (1995—1997)
Jaguar XJ8 (X308) (1998—2003)
Jaguar XJ (X350) (2004—2009)
Jaguar XJ (X351) (c 2009 года)


== Սպորտային ==
Jaguar XK120 (1948—1954)
Jaguar XK140 (1954—1957)
Jaguar XK150 (1957—1961)
Jaguar E-Type (1961—1974)
Jaguar XJ-S (1975—1996)
Jaguar XJ220 (1992—1994)
Jaguar XK8, Jaguar XKR (X100) (1996—2006)
Jaguar XK, Jaguar XKR (X150) (2006—2014)
Jaguar F-Type (с 2013 года)


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Հայաստանում բացվեց Jaguar Land Rover մակնիշների դիլերական կենտրոնը
Ղարաքիլիսա Ստորին

Ղարաքիլիսա Ստորին, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ձայնամեկուսացում

Ձայնամեկուսացում շենքերի պատող կոնստրուկցիաների, շենք թափանցող ձայնի թուլացում, ավելի ընդհանուր իմաստով՝ շինության մեջ դրսից թափանցող աղմուկի մակարդակը նվազեցնող միջոցառումների համալիր։ Պատող կոնստրուկցիաների ձայնամեկուսացումը, չափված դեցիբելերով, կոչվում է դրանց ձայնամեկուսացնող ունակություն։
Տարբերում են ձայնամեկուսացում օդային աղմուկից և հարվածային աղմուկից։

Օդային աղմուկից միջբնակարանային միջնորմերի ձայնամեկուսացնող ունակությունը մեծացնելու համար. դրանք պատրաստում են ֆիզիկական տարբեր հատկություններ ունեցող շերտավոր նյութերից կամ դրանցում ստեղծում են օդային հոծ միջնաշերտեր։
Միջհարկային ծածկերի ձայնամեկուսացման լավացնելու համար ստեղծում են օդային միջնաշերտ կամ կառուցում կախովի առաստաղ։ Հարվածային աղմուկից ձայնամեկուսացումը լավացնելու համար հատակը պատրաստում են առաձգական միջադիրների վրա։
Աստերոիդների ցանկ (217601-217700)

Աստերոիդների ցանկ (217501-217600)  • Աստերոիդների ցանկ  • Աստերոիդների ցանկ (217701-217800)
 Աստերոիդների ցանկ (217501-217600)  • Աստերոիդների ցանկ  • Աստերոիդների ցանկ (217701-217800)
Լ’Էսկալ

Լ’Էսկալ (ֆր.՝ L'Escale, օքս.՝ L'Escala), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Վոլոն կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04079։


== Բնակչություն ==
Համայնքի բնակչությունը 2008 թվականին կազմում էր 1255 մարդ։


== Տնտեսություն ==
2007 թվականի տվյալներով 808 աշխատունակ տարիքի մարդկանցից (15-64 տարեկան) 551-ը տնտեսապես ակտիվ էին, 257-ը անգործ (ակտիվության ցուցանիշը 68,2 %, 1999 թվականին եղել է՝ 71,1 %)։ 551 աշխատունակ բնակիչներից 497-ը աշխատում էին (254 տղամարդ և 243 կին), անաշխատանք էին 54-ը (19 տղամարդ և 35 կին)։ 257 անգործ մարդկանցից 56-ը աշակերտներ կամ ուսանողներ են, 111-ը թոշակառու, 90-ը չէին աշխատում այլ պատճառներով։


== Տեսարժան վայրեր ==
Կամուրջ-պատնեշ
Նոտր Դամ դը Մանդանուա եկեղեցի, որը վերականգնվել է XIX դարում
Լա Վիերժ ժամատուն (1870 թվական)


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Լ’Էսկալ» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-11 
«Լ’Էսկալ» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Նիկուլինո (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ՆիկուլինոՆիկուլինո (ռուս.՝ Никулино), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Here We Go

Here We Go, լատվիական PeR խմբի երգն է, որով ներկայացրել է Լատվիան Եվրատեսիլ 2013 երգի մրցույթում։ Երգի խոսքերի և երաժշտության մի մասի հեղինակն է Ռալֆ Էյլանդսը, իսկ Արտուրս Բուրկեն գրել է երաժշտության մյուս մասը։
Երգը մրցույթի կիսաեզրափակիչ փուլում զբաղեցրել է 17-րդ հորիզոնականը 13 միավորով։
Կապանի պետական թատրոն

Կապանի պետական թատրոն, Ալեքսանդր Շիրվանզադեի անվան, հիմնադրվել է 1935 թվականին՝ որպես Զանգեզուրի միջշրջանային թատրոն, Սուրեն Միրզոյանի նախաձեռնությամբ (ռեժիսորն ու առաջին տնօրենը)։


== Պատմություն ==
Թատրոնն իր վարագույրները բացել է 1935 թվականին Ալեքսանդր Շիրվանզադեի  «Չար ոգի» ներկայացման բեմադրությամբ։ Առաջին դերասաններն էին՝  Անիկ Հարությունյանը, Վիկտոր Բալայանը, Միլիտոս Ղազարյանը, Արուսյակ Մարտիրոսյանը, Մխիթար Դավթյանը,  Խորեն Սարգսյանը, Բագրատ Կիրակոսյանը, Համեստ Ստեփանյանը և այլք։ Թատրոնի լավագույն ներկայացումներն են եղել՝  «Չար ոգի»,  «Պատվի համար», «Նամուս», «Վագիֆ», «Օթելլո», «Պեպո», «Խաթաբալա», «Երկու տիրոջ ծառան», «Քանդած Օջախ», «Պախտասար ախպար», «Կապկազ թամաշա», «Տաքսի Տաքսի», «Փոթորիկ», «Բախտավոր մարդիկ», «Արքան հրապարակում», «Խելագառի հիշատակարանը», «40 օր համբառնալուց առաջ», «Նժդեհ»,  «Աշնան արև», «Եվգինե», «Կարապի երգը», «Ամուսնությաուն իտալական ձևով», «Ամպրոպ»  և այլն։ Տարբեր տարիներին թատրոնի խմբի հետ ներկայացումներ են խաղացել՝ Վահրամ Փափազյանը, Հրաչյա Ներսիսյանը, Մհեր Մկրտչյանը և ալք։ Կապանի թատրոնում են իրենց բեմական մկրտումը ստացել՝ ՀՀ ժողովրդական արտիստ, Պրոֆեսոր Երվանդ Ղազանչյանը, ՀՀ ժողովրդական արտիստ Գալյա Նովենցը, ՀՀ ժողովրդական արտիստ, Պրոֆեսոր Ալեքսանդր Քոչարյանը, ՀՀ ժողովրդական արտիստ Գուժ Մանուկյանը, ՀՀ ժողովրդական արտիստ Ռաֆաել Քոթանջյանը, Արվեստի Վաստակավոր գործիչ Հակոբ Ղազանչյանը և այլք։ 1991 թվականից թատրոնի տնօրենն ՝ ՀՀ վաստակավոր արտիստ Կամո Արզումանյանը, երկար տարիներ Ստեղծագործական կազմը ղեկավարել է ՀՀ վաստակավոր արտիստ Վազգեն Սարգսյանը։ Թատրոնը տնօրենի՝  ՀՀ վաստակավոր արտիստ Կամո Արզումանյանի գլխավորությամբ մասնակցել է Արցախյան պատերազմին։
Նովոսելե (գյուղ, Վասիլկովսկոե գյուղական բնակավայր)

Անվան այլ կիրառումների համար տե՛ս՝ ՆովոսելեՆովոսելե (ռուս.՝ Новоселье), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վասիլի Աժաև

Վասիլի Նիկոլաևիչ Աժաև, (ռուս.՝ Василий Николаевич Ажаев, հունվարի 30 (փետրվարի 12), 1915, Մոսկվայի մարզ, Ռուսական կայսրություն - ապրիլի 27, 1968(1968-04-27), Մոսկվա, ՌԽՖՍՀ, ԽՍՀՄ), ռուս խորհրդային գրող։ Հայտնի է «Մոսկվայից հեռու» վեպով (1948 թ., ԽՍՀՄ պետական մրցանակ), որտեղ պատկերված են խորհրդային մարդկանց աշխատանքային սխրագործությունները Հայրենական մեծ պատերազմի տարիներին։


== Կենսագրություն ==
Վասիլի Աժաևը ծնվել է 1915 թվականի հունվարի 30-ին Սոտսկոե գյուղում (ներկայումս Մոսկվայի մարզի Տալդոմսկի շրջան) մուշտակակարի ընտանիքում։
Սկսել է տպագրվել 1934 թվականին։ 1935 թվականից Աժաևը մոտ 15 տարի աշխատել է Հեռավոր Արևելքում նախ որպես բանտարկյալ, այնուհետև որպես ազատ վարձու։ 1937 թվականին սկսել է պատմվածքներ գրել։ 1939-1944 թվականներին սովորել է Մաքսիմ Գորկու անվան գրականության ինստիտուտի հեռակա բաժնում։ 1948 թվականին հրատարակվել է «Ոսկի» պատմվածքների ժողովածուն։ «Հեռու Մոսկվայից» վեպը էկրանավորվել է 1950 թվականին, իսկ 1954 թվականին վեպի հիման վրա Իվան Ձերժինսկին օպերա է գրել։ 1947 թվականից ԽՍՀՄ գրողների միության անդամ։ 1954 թվականից մինչև մահը Աժաևը ԽՍՀՄ գրողների միության ղեկավար մարմինների շարքում էր։ «Սովետական գրականություն» ամսագրի գլխավոր խմբագիրն էր։
Միայն բարեփոխությունների ժամանակ հրատարակված «Վագոն» վեպում Աժաևը, սեփական փորձից եկնելով, պատմում է երիտասարդ, անօրինական դատապարտված քաղբանտարկյալի ճակատագրի մասին։
Կինը՝ Ի․ Լյուբիմովա-Աժաևան էր։
Վասիլի Աժաևը մահացել է 1968 թվականի ապրիլի 27-ին Մոսկվայում։ Թաղված է Նովոդևիչիե գերեզմանոցում (հողակտոր № 7)։


== Մրցանակներ և պարգևներ ==
Առաջին աստիճանի Ստալինի մրցանակ (1949 թ.)՝ «Հեռու Մոսկվայից» վեպի համար (1948 թ.)
Աշխատանքային կարմիր դրոշի շքանշան (1965 թ.)


== Գրքեր ==
«Հեռու Մոսկվայից», 1948 թ.
«Անվերջ ժամադրություն», 1971 թ.
«Կյանքի նախաբան», 1972 թ.
«Վագոն», 1988 թ. («Ժողովուրդների ընկերություն» ամսագիր, 1988 թ., № 6-8)


== Վասիլի Աժաևը հայերեն ==
Մոսկվայից հեռու (վեպ), Ե., Հայպետհրատ, 1950, 839 էջ։ Ռուսերենից թարգմ.՝ Հարություն Հարությունյան։


== Ծանոթագրություններ ==


== Գրականություն ==
Казак В. Лексикон русской литературы XX века = Lexikon der russischen Literatur ab 1917 / [пер. с нем.]. — М. : РИК «Культура», 1996. — XVIII, 491, [1] с. — 5000 экз. — ISBN 5-8334-0019-8.


== Արտաքին հղումներ ==
Василий Ажаев в библиотеке Александра Белоусенко(չաշխատող հղում)